Die uitvoerende hoof van die FAK en hoofleier van Die Voortrekkers, dr. Danie Langner, het Afrikaners gevra om “Die Stem” asseblief nie as proteslied te gebruik nie omdat dit eintlik ’n kultuurlied is.
Hy meen van die 1994-konsensus oor simbole en identiteit het vandag min oorgebly, en Suid-Afrikaners het goeie rede om bekommerd te wees oor die rasseklimaat van gebrekkige respek en polarisasie wat die fyn nate van sosiale kohesie vinnig lostorring.
“In hierdie konteks het die sing van ‘Die Stem’ vir baie Afrikaners ’n proteslied teen die minagting, miskenning en marginalisering van kulturele identiteit en geskiedenis geword,” het Langner opgemerk.
“Die paar Afrikaanse reëls van ‘Die Stem’ wat steeds saam met ander tale deel van ons Nasionale Lied is, is nie net die gevolg van konsensus nie, maar ook ’n simbool van die ruimteskeppende land wat Suid-Afrika vir al sy gemeenskappe kan wees.
“Terselfdertyd is dit ’n herinnering aan die uitdagings wat ’n veelkantige demokrasie aan alle Suid-Afrikaners stel en die staatsmanskap wat dit van almal verg om die verskille te oorkom,” aldus Langner.
Ek hoor wat jy sê dr. Danie moet ek nou net gaan lê en dat die malemas en die wat nie die verlede kan los, oor my laat loop, my marginaliseer by die werk(kry nie bevordering) regstellende aksie. Ek is 60 en moet nog steeds lere klim, kabels las, terwyl swart mense wat nou 30 is voorman poste kry, dink jy dit is reg, dis in die mens se natuur om negatief te raak en alles wat die anc aanpak te verkleineer en self dit waaroor jy gepraat het ook goed te keur. Waar is ons land met regstellende aksie. Sel reg stellende aksie af, dit sal n positiewe gebaar wees. Groete
Stem James, stem! Ek sal nie daardie lied sing nie. Ek sal staan as Die Stem gesing word want dit het vir my waarde. In daardie tyd was daar nie so gemoor en geplunder nie en mense het nog respek vir ander en ander se eiendom gehad.
Ek stem saam die lied vereer die gevoel van suid afrikaners vir die land NET die land geen ras groep of enige groep behalwe die wat lief is vir die land. Dit vereer als wat goed is in ons land. Hoe enige mens dit as protes lied of enige aanhidsings lied kan sien gaan my te bowe.
Ek dink as volwassenes mag ons maar sing wat ons wil. Dit moedig nie enige geweld aan nie. As Die Stem vir jou pyn en leiding gee dan het jy groter probleme.
Verseker is hy of die fak nie my spreukbuis nie en hulle moet ook nie daardie indruk by die regering skep nie.
My Ma het nou onlangs vir my gevra om my FAK veilig weg te steek sodat my kinders kan weet wat dit is as hulle groot word. Ek sien jou Maroela en ek sal doen soos sy vra.
Ons sal sterwe vir jou Suid Afrika … of sal ons . Wie hef besluit dat n mens die hoogste offer vir n land moet maak, vir ander mens , ja, maar nie n land nie. Vir die Christene .. dis beslis van God nie.
Die Stem van Suid-Afrika is ‘n volkslied wat die siel van ons volk se geloof in God se Almgag en Soewereine weë erken. Dit is vervat ook ons diepste droefheid, geloofshoop, en Nasie strewe op Vryheid. Dit erken dat die vyand nie net op vleeslike gebied aanval nie. “Knegte van die Allerhoogste, teen die hele wêreld vry.” Dit is ook ‘n gewyde lied wat God alleen Eer. Sing die suiwerste Volkslied ter wêreld. Sing dit met waardigheid, liefde en ontsag vir die Fondasie waarop dit geskoei is. Sing die Stem my volk. Sing dit dat die kranse antwoord gee! God Regeer!